Дзень беларускага пісьменства – унікальная магчымасць сустрэцца з жывым словам, удзельнікамі працэсу стварэння кніг, газет і часопісаў. У гэты час мерапрыемствы праходзяць не толькі ў сталіцы свята, але і па ўсёй рэспубліцы. Гэта тэматычныя ўрокі, творчыя сустрэчы з пісьменнікамі і паэтамі, вучонымі і дзеячамі культуры. У прыватнасці, работнікі цэнтральнай раённай і дзіцячай бібліятэк нашага горада на пляцоўцы побач са сваім будынкам ў нядзелю, 6 верасня, правядуць тэматычнае мерапрыемства “Святло слова кніжнага”, падчас якога яго ўдзельнікаў чакаюць літаратурныя гульні, конкурсы і віктарыны, агляд тэматычнай выставы, прысвечанай Дню беларускага пісьменства.